অন্য ভূমিকায় রাজ্যের মন্ত্রীরা। রোজ ব্যস্ততার অজুহাত দেখিয়ে ছাড় মিললেও, আজ একেবারে কড়া অনুশাসনে বেঁধে ফেলেছেন ঘরণীরা। সকাল সকাল স্নান সেরে কেউ বসে পড়েছেন পুজোয়, কেউ আবার বাধ্য বরের মতো ছুটেছেন পুরোহিত পাকড়াতে।
 ওয়েব ডেস্ক: অন্য ভূমিকায় রাজ্যের মন্ত্রীরা। রোজ ব্যস্ততার অজুহাত দেখিয়ে ছাড় মিললেও, আজ একেবারে কড়া অনুশাসনে বেঁধে ফেলেছেন ঘরণীরা। সকাল সকাল স্নান সেরে কেউ বসে পড়েছেন পুজোয়, কেউ আবার বাধ্য বরের মতো ছুটেছেন পুরোহিত পাকড়াতে। শিক্ষামন্ত্রীর বাড়িতে সরস্বতী বন্দনা। বাগদেবীর আরাধনায় খোদ মন্ত্রী। তবে এবারের পুজোর আনন্দ কিছুটা ফিকে পার্থ চ্যাটার্জির কাছে। একেবারে বাড়ির জনা কয়েক আত্মীয়কে নিয়ে পুজোর আয়োজন করেছেন শিক্ষামন্ত্রীর স্ত্রী বাবলি চ্যাটার্জি। ব্রাত্যজনের পুজোয় পাওয়া গেল ব্রাত্য বসুকে। মন্ত্রী নন, আজকের দিনে পুরোপুরি থিয়েটার জগতের লোক তিনি। তাঁর পুজোতেও নিজের গ্রুপের ছাত্রছাত্রী আর থিয়েটার জগতের বন্ধুবান্ধবদেরই ভিড়।